3วันก่อนเหมือนหนูจะมีประจำเดือนแต่มันเป็นสีน้ำตาลแล้วก็มานิดเดียวเหมือนตอนประจำเดือนใกล้จะหมดแล้วมันก็หยุดไปจากนั้นหนูมีตกขาวแต่จะมีอาการแสบคันอวัยวะเพศตลอดเลยค่ะแล้วก็จะมีน้ำไหลออกมาเป็นระยะตอนแรกนึกว่าเป็นประจำเดือนพอไปดูกลับเป็นน้ำใสๆไหลออกมา แต่วันนี้มีก้อนขาวๆเหมือนนมบูดออกมาด้วยค่ะมีกลิ่นด้วยมันคืออะไรเหรอคะ มันเป็นได้ยังไงเหรอคะ
สวัสดีค่ะ การมีของเหลวสีน้ำตาลไหลออกจากช่องคลอดดังกล่าว น่าจะเป็นเลือดประจำเดือนเก่าของรอบเดือนที่แล้วที่ค้างอยู่ในมดลูกได้ หากไม่ได้มีออกมาอีกแล้ว ก็ไม่ได้อันตรายแต่อย่างใดส่วนอาการตกขาวเป็นก้อนคล้ายนมบูด และมีอาการแสบคันอวัยวะเพศ น่าจะเกิดจากการติดเชื้อราในช่องคลอดอย่างไรก็ตาม การติดเชื้อราในช่องคลอดมักไม่มีกลิ่นเหม็น ดังนั้นอาจเกิดจากสาเหตุอื่นๆ ร่วมด้วยได้อีก เช่น- การติดเชื้อแบคทีเรียในช่องคลอด ตกขาวจะมีปริมาณมาก มักมีสีเหลือง หรือเทาขุ่น และมีกลิ่นเหม็นเหมือนคาวปลา- การติดเชื้อปรสิต ตกขาวจะมีกลิ่นเหม็นคาวรุนแรง มักมีสีเขียว หรือมีฟองปน และมีอาการแสบหรือคันในช่องคลอดมาก- ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวมีอาการเจ็บปวดและคันรอบช่องคลอด เจ็บปวดขณะปัสสาวะและขณะมีเพศสัมพันธ์หากยังคงมีตกขาวที่ผิดปกติดังกล่าว แนะนำควรไปพบแพทย์เพื่อรับยารักษาที่ตรงกับโรคค่ะ